এমপি বাদল : এ অভিযোগও পুরোটা সত্য না। আমি আপনাদের প্রেসক্লাবে একাধিকবার গিয়েছি। ক্লাবের জন্য আর্থিক অনুদান সহ একটি সরকারি জায়গাও দিয়েছি (যা প্রক্রিয়াধীন)। ব্যক্তিগতভাবে একাধিক সাংবাদিককে আর্থিক ভাবে (চিকিৎসার জন্য) সহযোগিতাও করেছি। এটি সত্য, অনেক সময় কাজের চাপে অনেকের ফোন ধরতে পারি না। তবে কেউ আমাকে ম্যাসেজ পাঠালে আমি তাৎক্ষণিক ফোন ব্যাক করি। আমি স্বাধীন সাংবাদিকতায় বিশ্বাসী। গত পাঁচ বছরে কোন সাংবাদিকের লেখালেখিতে কোন প্রকার ইন্টারফেয়ার করিনি।